হঠাৎই ব্যাঙ্ক অ্যাকাউন্টে ঢুকতে শুরু করেছে টাকা। তাও আবার সামান্য নয়। কারও ১০ হাজার, কারও ২০ হাজার, আবার কারও ২৫ হাজার টাকা। স্বাভাবিক ভাবেই হইচই জেলা জুড়ে। 
পূর্ব বর্ধমানের কেতুগ্রামের  গঙ্গাটিকুরী, বেলুন, শিবলুন, তলাড়ি সেনপাড়া, নবগ্রাম, অম্বলগ্রাম-সহ বেশ কয়েকটি গ্রামের প্রায় সাড়ে তিনশো বাসিন্দার জনধন যোজনার ব্যাঙ্ক অ্যাকাউন্টে এই টাকা এসেছে। টাকা তুলতে গ্রামবাসীরা ভিড় করছেন ব্যাঙ্কে। যদিও সকলেই অন্ধকারে। কারণ, কোথা থেকে টাকা আসছে জানা যায়নি। 
সূত্রের খবর, মূলত যাঁদের এসবিআই ও ইউকো ব্যাঙ্কের অ্যাকাউন্ট, এই টাকা তাঁরাই পাচ্ছেন। কাটোয়ার মহকুমাশাসক সৌমেন পাল বিষয়টির সত্যতা স্বীকার করেছেন। তিনি আরও জানিয়েছেন, ঠিক কোথা থেকে আসছে এই টাকা, তা বুঝতে তদন্ত হবে।